Document ID: 31999D0661

KOMISSION PÄÄTÖS,
tehty 9 päivänä syyskuuta 1999,
viininviljelyalojen perustutkimusten ja välitutkimusten tulosten siirtoa koneellisesti luettavaan muotoon koskevista standardikoodista ja -säännöistä annettujen päätösten 79/491/ETY ja 80/765/ETY muuttamisesta
(tiedoksiannettu numerolla K(1999) 2703)
(1999/661/EY)
EUROOPAN YHTEISÖJEN KOMISSIO, joka
ottaa huomioon Euroopan yhteisön perustamissopimuksen,
ottaa huomioon viininviljelyaloja koskevien tilastotietojen keruusta 5 päivänä helmikuuta 1979 annetun neuvoston asetuksen (ETY) N:o 357/79(1), sellaisena kuin se on viimeksi muutettuna asetuksella (EY) N:o 2329/98(2), ja erityisesti sen 4 artiklan 2 ja 4 kohdan, 5 artiklan 5 ja 6 kohdan ja 6 artiklan 4 kohdan,
sekä katsoo, että
1) asetuksessa (ETY) N:o 357/79 säädetään erityisesti siitä, että jäsenvaltioiden on toimitettava viininviljelyalojen perustutkimuksen ja välitutkimusten yhteydessä kerätyt tiedot komissiolle maantieteellisten yksiköiden mukaisesti laadittujen taulukkojen muodossa,
2) asetuksessa (ETY) N:o 357/79 säädetään, että jäsenvaltioiden, jotka käsittelevät viininviljelyalojen tutkimusten tulokset tietokoneella, on toimitettava nämä tulokset koneellisesti luettavassa muodossa,
3) komissio on vahvistanut ja merkinnyt koodilla maantieteelliset yksiköt, joiden mukaisesti viininviljelyalojen tutkimusten tulokset on eriteltävä päätöksen 79/491/ETY(3) mukaan perustutkimuksen osalta ja päätöksen 80/765/ETY(4) mukaan välitutkimuksen osalta,
4) tietyissä jäsenvaltioiden sisäisissä maantieteellisissä yksiköissä tapahtuneista muutoksista johtuen on tarpeen korvata päätöksen 79/491/ETY liite II sekä päätöksen 80/765/ETY liite II jäsenvaltioiden viininviljelyalojen perustutkimuksen ja välitutkimusten tulosten toimittamista varten, ja
5) tässä päätöksessä säädetyt toimenpiteet ovat pysyvän maataloustilastokomitean lausunnon mukaiset,
ON TEHNYT TÄMÄN PÄÄTÖKSEN:
1 artikla
Tietyissä jäsenvaltioiden sisäisissä maantieteellisissä yksiköissä tapahtuneista muutoksista johtuen korvataan päätöksen 79/491/ETY liite II sekä päätöksen 80/765/ETY liite II tämän päätöksen liitteellä.
2 artikla
Tämä päätös on osoitettu kaikille jäsevaltioille.
Tehty Brysselissä 9 päivänä syyskuuta 1999.

Labels: 6